
JELENTÉS
a lejárt határidejű határozatok végrehajtásáról


Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

· Martfű Város Önkormányzata Képviselő-testületének
36/2017.(IV.27.) határozata

a Városfejlesztési Nonprofit Kft. 2016. évi pénzügyi tervének végrehajtásáról

Martfű Város Önkormányzatának Képviselő-testülete a Városfejlesztési Nonprofit Kft. 2016. évi pénzügyi tervének végrehajtásáról szóló beszámolót megtárgyalta, és az alábbiak szerint döntött:
A Képviselő-testület a Városfejlesztési Nonprofit Kft. 2016. évi pénzügyi tervének végrehajtásáról szóló beszámolót nem fogadja el. 
A Városfejlesztési Nonprofit Kft. 2016. évi pénzügyi tervének végrehajtásáról szóló beszámolót közérthetően, számszerűen helyesen dolgozza át és a képviselő-testület következő soros ülésre terjessze be. 
Felelős: Ügyvezető


Végrehajtás: 
A Városfejlesztési Nonprofit Kft. 2016. évi pénzügyi terve a 2017. május 25-i ülésére beterjesztésre került. 
Fenti határozat végrehajtásra került, hatályon kívül helyezhető. 



· Martfű Város Önkormányzata Képviselő-testületének
39/2017.(IV.27.) határozata

a Tiszazugi-Leader Egyesület működési költségeinek előfinanszírozására kért tagi kölcsön iránti kérelméről 

Martfű Város Önkormányzatának Képviselő-testülete megtárgyalta a Tiszazugi-Leader Egyesület működési költségeinek előfinanszírozására kért tagi kölcsön iránti kérelmére vonatkozó előterjesztést, és az alábbiak szerint döntött:
Martfű Város Önkormányzata a Tiszazugi-Leader Egyesület HACS Munkaszervezete működési költségeinek előfinanszírozására 500.000 Ft tagi kölcsönt biztosít, az Önkormányzat 2017. évi költségvetésének tartalékkerete terhére.

A Képviselő-testület felhatalmazza a polgármestert a határozat mellékletét képező kölcsönszerződés aláírására.
Határidő: 2017.05.05. 
Felelős: Dr. Papp Antal polgármester


Végrehajtás: 
A Tiszazugi-Leader Egyesület HACS Munkaszervezete működési költségeinek előfinanszírozására 500.000.-Ft összegű tagi kölcsön biztosításáról szóló kölcsönszerződés 2017. május 16-án aláírásra került. 
Fenti határozat végrehajtásra került, hatályon kívül helyezhető. 



· Martfű Város Önkormányzata Képviselő-testületének
45/2017.(IV.27.) határozata

a polgármester jutalmazására

Martfű Város Önkormányzatának Képviselő-testülete megtárgyalta a polgármester jutalmazásáról szóló előterjesztést és az alábbi határozatot hozza:
Martfű Város Önkormányzatának Képviselő-testülete Dr. Papp Antal polgármesternek eredményes munkája elismeréseként 3 havi illetményének megfelelő, azaz bruttó 1.794.900 Ft összegű jutalmat állapít meg a költségvetés általános tartalékkerete terhére.
Kifizetési határidő: 2017. május 2.
Felelős: Szász Éva jegyző


Végrehajtás: 
Dr. Papp Antal polgármesternek eredményes munkája elismeréseként 3 havi illetményének megfelelő, bruttó 1.794.900.-Ft összegű jutalom átutalásra került 2017. május 3-án. 
Fenti határozat végrehajtásra került, hatályon kívül helyezhető. 


Határozati javaslat:

Martfű Város Önkormányzata Képviselő-testületének
…/2017.(…….) határozata 

a lejárt határidejű határozatokról

Martfű Város Önkormányzatának Képviselő-testülete megtárgyalta a lejárt határidejű határozatok végrehajtásáról szóló jelentést, és az alábbi határozatot hozza:

1. Martfű Város Önkormányzatának képviselő-testülete 

· a Városfejlesztési Nonprofit Kft. 2016. évi pénzügyi tervének végrehajtásáról szóló 36/2017.(IV.27.) határozatát,


· a Tiszazugi-Leader Egyesület működési költségeinek előfinanszírozására kért tagi kölcsön iránti kérelméről szóló 39/2017.(IV.27.) határozatát,

· [bookmark: _GoBack]a polgármester jutalmazásáról szóló 45/2017.(IV.27.) határozatát
hatályon kívül helyezi.

Erről értesülnek: 
1.Képviselő-testület Tagjai
2. Jász-Nagykun-Szolnok Megyei Kormányhivatal, Szolnok 


Martfű, 2017. május 17.
			Dr. Papp Antal 
									polgármester 

Készítette: Körmendi Andrásné főelőadó


Látta: Szász Éva jegyző



3

image1.png




